**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. B1-190 „DĖL ATLYGINIMO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ IKIMOKYKLINIO UGDYMO ĮSTAIGOSE TVARKOS APRAŠO PATVIRTINIMO**“ **PAKEITIMO**

2022 m. balandžio    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekdama reglamentuoti apmokėjimą už vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, išlaikymą ikimokyklinio ugdymo įstaigose,

Molėtų rajono savivaldybės taryba n u s p r e n d ž i a:

1. Pakeisti Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašą, patvirtintą Molėtų rajono savivaldybės tarybos 2019 m. rugsėjo 26 d. sprendimu Nr. B1-190 „Dėl Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo“:

* 1. Pakeisti 6 punktą ir jį išdėstyti taip:

„6. Kiekvieną mėnesį tėvai (globėjai) ir Molėtų vaikų savarankiško gyvenimo namai moka 7 eurų atlyginimą už kiekvieną į ikimokyklinio ugdymo įstaigą priimtą vaiką. Šios lėšos naudojamos ugdymo priemonėms, medžiagoms, inventoriui įsigyti. Ne mažiau kaip 50 procentų šių lėšų skiriama ugdymo priemonėms įsigyti. Jei ugdymo įstaiga neveikia, šio mokesčio mokėti nereikia. Karantino metu tėvai, vaikų nevedantys į ugdymo įstaigą, šio mokesčio nemoka. Šio mokesčio nemoka ir vaikų tėvai (globėjai), atvykę į Lietuvos Respubliką iš Ukrainos dėl Rusijos Federacijos karinių veiksmų Ukrainoje, tol, kol jie įgys teisę gauti piniginę socialinę paramą pagal Lietuvos Respublikos piniginės socialinės paramos nepasiturintiems gyventojams įstatymą (nuo pašalpos skyrimo mėnesio). Jei vasaros metu tėvai vaikus veda į kitą ugdymo įstaigą, 7 eurų mokestis mokamas tai ugdymo įstaigai, į kurią vedami vaikai.“.

* 1. Papildyti 10.3papunkčiu:

„10.3. vaikų tėvai (globėjai), atvykę į Lietuvos Respubliką iš Ukrainos dėl Rusijos Federacijos karinių veiksmų Ukrainoje, tol, kol jie įgys teisę gauti piniginę socialinę paramą pagal Lietuvos Respublikos piniginės socialinės paramos nepasiturintiems gyventojams įstatymą (nuo pašalpos skyrimo mėnesio).“.

2. Pripažinti netekusiu galios Molėtų rajono savivaldybės tarybos 2020 m. liepos 23 d. sprendimą Nr. B1-200 „Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-190 „Dėl Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo“ pakeitimo“.

Savivaldybės meras